**Fior pe-o urmă de ecou**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mergea pe valea unui râu ce șerpuia prin munte

Și etala un mic desfrâu de străluciri mărunte

Acelui ce, pe-o punte, voia la gânduri frâu.

Nu reușea – povara lor îi apleca privirea

Spre râul ce, seducător, îi agita simțirea

Trezindu-i amintirea și-n piept, un vechi fior.

Molatic, undele duceau spre locuri neștiute

Și clipe ce se depărtau, și chipuri cunoscute

Din zile petrecute când stelele cântau.

Din unde reci, ca un cadou al râului din munte,

Un alt fior, puternic, nou, cerea să își descrunte

Privirile … pe-o punte și-o urmă de ecou.